पाएं अपने शहर की ताज़ा ख़बरें और फ्री ई-पेपरडाउनलोड करें
वैक्सीनेशन के चौथे चरण कि आज बुधवार से जिले में औपचारिक शुरुआत होगी। हालांकि वैक्सीन की कमी के कारण पहले दिन 18 से 44 वर्ष तक के सिर्फ 100 युवाओं को ही टीक लग सकेगा। इसके बाद टीके की उपलब्धता के आधार पर शेष युवाओं को भी टीका लगाने की प्रक्रिया चलेगी।
ज्ञात रहे इससे पहले 1 मई से प्रदेश भर में 18 से 44 साल के युवाओं का वैक्सीनेशन शुरू होना था। इसके लिए 28 अप्रैल से ऑनलाइन पंजीयन भी शुरू हो गया। लेकिन वैक्सीन का पर्याप्त स्टॉक नहीं मिल पाने के कारण मध्यप्रदेश में युवाओं के टीकाकरण को आगे बढ़ा दिया गया।
अब टीके का कुछ स्टॉक मिलने के बाद 5 मई से मध्य प्रदेश सरकार ने प्रदेश में युवाओं के टीकाकरण की शुरुआत करने का ऐलान कर दिया। हालांकि जिले में अभी टीके का स्टॉक टीकाकरण के चौथे चरण के मुताबिक नहीं मिल पाया। ऐसे में पहले दिन सिर्फ 100 युवाओं को ही टीका लगाकर चौथे चरण की शुरुआत करने का निर्णय लिया गया है। यानी पहले दिन सिर्फ ऑनलाइन पंजीयन करा चुके युवाओं में से भी सिर्फ 100 युवाओं को ही टीका लगेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn